Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: A helyi adókról szóló 1990. évi C. törvény (a továbbiakban: Htv.) 1. §-ának (3) bekezdése helyébe a következõ
Paragraph Index: 1564

122. § A Htv. 52. § 9. és 31. pontjának b) alpontja, valamint 61. pontja helyébe a következõ rendelkezések lépnek, egyidejûleg a § kiegészül a következõ 62. ponttal: [E törvény alkalmazásában:] „9. hasznos alapterület: a teljes alapterületnek olyan része, ahol a belmagasság legalább 1,90 m. A teljes alapterületbe a lakáshoz, üdülõhöz tartozó kiegészítõ helyiségek, melléképületek, melléképületrészek kivételével valamennyi helyiség összegzett alapterülete, valamint a többszintes lakrészek belsõ lépcsõjének egy szinten számított vízszintes vetülete is beletartozik. Az épülethez tartozó fedett és három oldalról zárt külsõ tartózkodók (lodzsa, fedett és oldalt zárt erkélyek), és a fedett terasz, tornác alapterületének 50%-a tartozik a teljes alapterületbe. A lakások esetében a pinceszinten (a csatlakozó terepszint alatt) kialakított helyiségek alapterületének 70%-át kell a teljes alapterületbe számítani. Az egy helyrajzi számon lévõ, több azonos fajtájú épület, épületrész esetén ezek összesített hasznos alapterületét kell hasznos alapterület alatt érteni,” [31. telephely:] „b) a TEÁOR ’08 szerint a 61. ágazatba sorolt tevékenységet (távközlési tevékenység) végzõ azon vállalkozó esetén, amelynek az adóévet megelõzõ adóévi számviteli törvény szerinti nettó árbevételének legalább 75%-a távközlési tevékenységbõl származik (távközlési tevékenységet végzõ vállalkozó) azon önkormányzat illetékességi területe, ahol az ilyen tevékenységet végzõ vállalkozás ügyfelének, fogyasztójának számlázási címe található,” „61. külföldön létesített telephelyen végzett tevékenységbõl származó adóalaprész: az iparûzési adóalapnak az a része, amely a 3. számú melléklet – tevékenységre leginkább jellemzõ – 1.1 vagy 1.2 vagy 2.1 vagy 2.3 pontja alkalmazásával a külföldön létesített telephelyre, telephelyekre jut, azzal, hogy a 3. számú mellékletben említett település, települések kifejezések alatt a külföldön létesített telephelyet, telephelyeket is érteni kell. Ha a vállalkozó adóévet megelõzõ teljes adóévi adóalapja a 100 millió forintot meghaladja, csak a 3. számú melléklet 2.1 pontja vagy 2.3 pontja szerinti módszer alkalmazható,

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes